lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv de fr en es lv lv lv lv lv lv lv lv lv lv es lv lv lv lv lv lv lv lv nl lv lt lv en nl gl lv lv lv lv lv lv en es lv de ru lv nl en lv nl en lv lv lv lv mn pt lt eu lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Jelgavas kapsētās būtiski mainīta atkritumu apsaimniekošanas kārtība – ZZ.lv
Vārda dienas svin: Rodrigo, Rauls
andra.ozola@zz.lv - 07.05.2022 - 8:11
Lai novērstu nelegālo atkritumu izmešanu kapsētās un samazinātu izmaksas par atkritumu apsaimniekošanu, Jelgavas pašvaldības iestāde “Pilsētsaimniecība” kapsētās būtiskai maina atkritumu apsaimniekošanas kārtību. Tiek realizēti vairāki pasākumi, lai nepieļautu negodprātīgu iedzīvotāju rīcību, kad uz pilsētas kapsētu konteineriem nelegāli tiek vesti sadzīves atkritumi, lielgabarīta atkritumi un pat bīstamie atkritumi. Konteineri kapsētās vairs nav novietoti ielu malās, kapsētās uzstādītas papildu barjeras un uzlabots apgaismojums, kā arī pie konteineriem izvietotas videonovērošanas kameras. Tajās jau līdz šim fiksēti vairāki iedzīvotāji, kas savus atkritumus nelegāli izmet kapsētu atkritumu konteineros, informē “Pilsētsaimniecība”.
Iestāde atgādina, ka par nelegālu atkritumu izmešanu pilsētas teritorijā tiek piemērots administratīvais sods no 70 līdz 2800 eiro.
Lai ierobežotu transportlīdzekļu iebraukšanu kapsētu teritorijās, Bērzu un Meža kapsētā ir uzstādītas papildu barjeras. Lielie atkritumu konteineri (ar septiņu kubikmetru ietilpību) novietoti kapsētas teritorijas iekšienē, tādējādi ierobežojot piekļūšanu tiem ar transportu. Savukārt lielie konteineri, kas atradās kapsētu piegulošajā teritorijā, nomainīti pret mazākas ietilpības – 1,1 kubikmetrs.
Nodrošinot pārredzamību diennakts tumšajā laikā, atkritumu konteineru tuvumā ir uzlabots apgaismojums. Tāpat uzlabota videonovērošanas sistēma un uzstādītas videonovērošanas kameras pie atkritumu konteineriem, kas palīdz efektīvāk nodrošināt sabiedrisko kārtību un izbeigt nelegālo atkritumu izmešanu kapsētās. Pateicoties videonovērošanai, šobrīd jau ir pieķerti vairāki iedzīvotāji, kas savus nelegālos atkritumus izmet konteineros kapsētu teritorijā un informācija šobrīd izskata Jelgavas Pašvaldības policija. Par nelegālu atkritumu izmešanu pilsētas teritorijā tiek piemērots administratīvais sods no 70 līdz 2800 eiro.
Saturs turpināsies pēc reklāmas.
Meža, Baložu un Bērzu kapsētā ir izvietoti konteineri tikai bioloģiski noārdāmo atkritumu savākšanai. Šādi konteineri plānoti katrā kapsētā, un to skaits pakāpeniski tiks palielināts. Ar mērķi tuvākajos gados maksimāli pāriet uz atkritumu šķirošanu kapsētās, tiks paredzētas tikai dažas vietas nešķirotajiem sadzīves atkritumiem – plastmasai, zariem, kuru diametrs ir lielāks par diviem centimetriem, vainagiem un citām kompozīcijām, kuru sastāvā ir plastmasa, metāls un citi materiāli. Tāpat ir izveidotas papildu vietas mazo konteineru novietošanai Baložu un Bērzu kapsētā. Savukārt, lai rudenī nodrošinātu lapu izvešanu no kapsētām, paredzēts novietot papildu konteinerus bioloģiski noārdāmo atkritumu savākšanai.
Pilsētas kapsētās ir izvietoti atkritumu konteineri tur radušos bioloģiski noārdāmo atkritumu – lapu, ziedu un krūmu zaru – izmešanai. Pašvaldības iestādes “Pilsētsaimniecība” aprēķini liecina, ka apmēram puse no kapsētās savākto atkritumu apjoma ir nelegāli izgāztie atkritumi, par kuru utilizēšanu pašvaldībai nākas maksāt ievērojamu summu – vairāk nekā 50 tūkstošus eiro gadā. Aicinām iedzīvotājus sekot līdzi izmaiņām un ievērot jauno atkritumu apsaimniekošanas kārtību kapsētās.
VMD aicina iedzīvotājus medību sezonas laikā būt uzmanīgiem
Ar militāru parādi un salūtu Dobelē norisināsies Zemessardzes 51.kājnieku bataljona gadadienas pasākumi
Oktobris varētu būt lietains, bet mēreni silts; pirmais sniegs drīzumā neesot gaidāms
Tornī norisināsies tūrisma vakars “15 gadi ar vējiem krēpēs”
Svētdien vietām Latvijā īslaicīgi līs
Līdz 1. oktobrim var pieteikt kandidātus Jelgavas augstākajiem apbalvojumiem
Lai komentētu, jums jāpiesakās sistēmā.
Teātra izrāde Veronikas Plotņikovas dumpis “Par spīti”
Ražas svētku gadatirgus Jelgavas novadā
Sieviešu kora “Vizma” 50 gadu jubilejas koncerts
Vai esat sagatavojis krājumus ziemai?
Nē, nopirkšu visu veikalā, kad būs nepieciešams
Jā, sagatavoju konservus ziemai
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.